ΓΡΑΠΤΗ ΕΡΩΤΗΣΗ E-2264/01

υποβολή: Ilda Figueiredo (GUE/NGL) προς την Επιτροπή

(31 Ιουλίου 2001)

Θέμα: Μέτρα πρόληψης και προστασία των χαρακτηρισθέντων φυσικών χώρων της Viana do Castelo — Πορτογαλία

Σύμφωνα με όσα αναφέρουν οι κάτοικοι του Afife, περιοχή Viana do Castelo, στην Πορτογαλία, εγείρεται οικοδομικό συγκρότημα που θέτει σε κίνδυνο φυσική κληρονομιά που είναι σημαντικό να διατηρηθεί. Οι δράσεις και τα έργα που εκτελούνται στο καλούμενο engenho do Maneta, θα εξαφανίσουν έναδροκίνητο πριονιστήριο ξυλείας στην αριστερή όχθη του ποταμού Afife, επίσης γνωστού ως ποταμού Cabanas, που εντάσσεται σ'ένα πολύ ευαίσθητο οικοσύστημα, μεταξύ της θάλασσας και της εθνικής οδού αριθ. 13. Η προαναφερθείσα ανέγερση τριώροφης οικοδομής γίνεται εντός τωνφυσικών χώρων των βιοτόπων (βιότοπος C11100132), γιάυτό και θα έπρεπε να απαγορευθεί οιαδήποτε οικοδόμηση στην περιοχή, όπου επίσης εκτελείται σχέδιο γεωργικού αναδασμού, χωρίς έγκριση οικοδόμησης κατοικιών.

Για τον λόγο αυτό ζητώ από την Επιτροπή να με ενημερώσει σχετικά με την ενδεχόμενη εφαρμογή στην ζώνη αυτή των κοινοτικών οδηγιών που εγγυώνται τη διατήρηση εκείνου του σημαντικού οικοσυστήματος.

Απάντηση της κας Wallstrm εξ ονόματος της Επιτροπής

(28 Σεπτεμβρίου 2001)

Το Αξιότιμο Μέλος του Κοινοβουλίου αναφέρεται σε σχέδιο κατασκευής πολυώροφου κτιρίου στην αριστερή όχθη του ποταμού Afife, μεταξύ της θάλασσας και της εθνικής οδού αριθ. 13, σε ζώνη που θεωρείται ότι διαθέτει πολύ ευαίσθητο οικοσύστημα, με χαρακτηρισμένους βιοτόπους όπου, σύμφωνα με την εθνική νομοθεσία, απαγορεύεται κάθε ανέγερση. Το Αξιότιμο Μέλος του Κοινοβουλίου ζητά να πληροφορηθεί από την Επιτροπή για την εν προκειμένω εφαρμογή των κοινοτικών Οδηγιών που θα εξασφαλίσουν την διαφύλαξη του περι ου ο λόγος οικοσυστήματος.

Θα πρέπει κατ'αρχάς να σημειωθεί ότι η εφαρμογή των διατάξεων της εθνικής νομοθεσίας εμπίπτει στην σφαίρα αρμοδιοτήτων των εθνικών αρχών.

Από πλευράς κοινοτικού δικαίου, τα όσα επισημαίνει το Αξιότιμο Μέλος του Κοινοβουλίου πρέπει να αναλυθούνπό το φως της Οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1).

Η οδηγία επιτάσσει τη δημιουργία ευρωπαϊκού οικολογικού δικτύου με την ονομασία Natura 2000, από τόπους που φιλοξενούν τύπους φυσικών ενδιαιτημάτων εγγεγραμμένους στο παράρτημα Ι, καθώς και ενδιαιτήματα των ειδών που είναι εγγεγραμμένα στο παράρτημα ΙΙ της οδηγίας.

Σύμφωνα με το άρθρο 6 παράγραφος 3, κάθε σχέδιο έργου μη άμεσα συνδεόμενο ή αναγκαίο για τη διατήρηση του τόπου, το οποίο όμως ενδέχεται να επηρεάζει σημαντικά τον εν λόγω τόπο, αυτό καθαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του. Σύμφωνα με το άρθρο 6 παράγραφος 4, εάν, παρά τα αρνητικά συμπεράσματα της εκτίμησης των επιπτώσεων και ελλείψει εναλλακτικών λύσεων, ένα σχέδιο έργου πρέπει ναλοποιηθεί για άλλους, επιτακτικούς, λόγους σημαντικού δημόσιου συμφέροντος, περιλαμβανομένων των λόγων κοινωνικής ή οικονομικής φύσεως, το κράτος μέλος λαμβάνει κάθε αναγκαίο αντισταθμιστικό μέτρο ώστε να διαφυλαχθεί η συνολική συνοχή

του Nature 2000 και ενημερώνει αμέσως την Επιτροπή σχετικά με τα αντισταθμιστικά μέτρα που έλαβε. Όταν ο τόπος περί του οποίου πρόκειται, φιλοξενεί έναν τύπο φυσικού ενδιαιτήματος προτεραιότητας ή/και ένα είδος προτεραιότητας, μπορούν να προβληθούν μόνο επιχειρήματα σχετικά με τηνγεία του ανθρώπου και τη δημόσια ασφάλεια ή σχετικά με θετικές συνέπειες πρωταρχικής σημασίας για το περιβάλλον ή, κατόπιν γνωμοδοτήσεως της Επιτροπής, σχετικά με άλλους επιτακτικούς λόγους σημαντικού δημόσιου συμφέροντος.

Ένας από τους τόπους που προτείνονται από την Πορτογαλία προς ενσωμάτωση στο δίκτυο Natura 2000 είναι ο Litoral Norte (PTCON0017). Στην ζώνη του Afife, ο τόπος Litoral Norte περιορίζεται στη ζώνη της παραλίας και των αμμοθινών, και δεν φθάνει την εθνική οδό αριθ. 13.

Οι πληροφορίες πουποβάλλει το Αξιότιμο Μέλος του Κοινοβουλίου δεν είναι αρκούντως ακριβείς όσον αφορά τη θέση του έργου. Για τον λόγο αυτό, δεν είναι δυνατό να κατανοηθεί κατά πόσον το έργο ενδέχεται να έχει επιπτώσεις στον προαναφερθέντα τόπο κοινοτικής σημασίας και κατά πόσον οι ενδεχόμενες αυτές επιπτώσεις πιθανόν να είναι σημαντικές για τον τόπο, δεδομένου ότι μόνο στην περίπτωση αυτή θα συνέτρεχε λόγος εφαρμογής των σχετικών διατάξεων της οδηγίας 92/43/ΕΟΚ.

Η Επιτροπή θα ζητήσει από τις πορτογαλικές αρχές τις διευκρινίσεις που είναι αναγκαίες για την αξιολόγηση του έργουπό το φως των ανωτέρω διατάξεων του κοινοτικού δικαίου.

(1) ΕΕ L 206 της 22.7.1992.